OzLabs/hebrew-wiki-articles huggingface dataset:
Bang (מיני-אלבום של ריטה אורה ואיימנבק)

Bang (בעברית: באנג, "קוֹל נֶפֶץ") הוא המיני-אלבום הראשון של הזמרת-יוצרת הבריטית ריטה אורה יחד עם התקליטן הקזחי איימנבק. האלבום יצא לאור ב-12 בפברואר 2021, על ידי חברות התקליטים אטלנטיק רקורדס ואסיילום רקורדס.<ref></ref>

ב-12 במרץ, הוציאה אורה את האלבום בגרסה אקוסטית.<ref></ref>

==רשימת רצועות==

=== הערות ===
* רצועה 2, "Bang Bang", מדגם בתוכו קטעים מהשיר "Axel F" שכתב ומבוצע על ידי הרולד פאלטרמאייר, שנדגם גם בשיר "Crazy Frog (Axel F)" משנת 2005.

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!מהדורה
!חברת תקליטים
!מקור
|-
!rowspan="2" |עולם
|12 בפברואר 2021
|rowspan="2" |הזרמת מוזיקה • הורדה דיגיטלית
|סטנדרטית
|rowspan="2" |אטלנטיק • אסיילום רקורדס
|
|-
|12 במרץ 2021
|אקוסטית
|
|}

==קישורים חיצוניים==

== הערות שוליים ==

קטגוריה:מיני-אלבומים מ-2021
קטגוריה:אלבומי ריטה אורה
קטגוריה:אלבומי הפתעה
קטגוריה:מיני-אלבומים באנגלית
קטגוריה:מיני-אלבומי חברת וורנר רקורדס
קטגוריה:מיני-אלבומי חברת אטלנטיק רקורדס
קטגוריה:אלבומים שהושפעו בעקבות מגפת הקורונה
Tell Me It's Over

"Tell Me It's Over" (בעברית: "תגיד לי שזה נגמר") הוא סינגל שהוקלט על ידי הזמרת-יוצרת הקנדית אבריל לאבין, מתוך אלבום האולפן השישי שלה, Head Above Water.<ref name=":1"></ref> השיר יצא לאור ב-12 בדצמבר 2018, על ידי חברת התקליטים BMG רייטס מנג'מנט, כסינגל השני מתוך האלבום.<ref name=":1" />

השיר הגיע למקום ה-36 במצעד השירים הדיגיטליים.<ref></ref>

== רקע וכתיבה ==
השיר נכתב על ידי אבריל לאבין, מליסה בל, ראיין קברה, יוהאן קרלסון וג'סטין גריי והופק על ידי קרלסון גם כן.<ref name=":1" /> "Tell Me It's Over" הוא נשמה ומעין בלדת R&B.<ref name="billboard.com"></ref> לאבין הצהירה כי השיר עוסק ב"להיות חזקה כאשר מערכת יחסים מסתיימת".<ref name="billboard.com"/> השיר יצא לאור כמה שבועות לאחר צאת השיר "Head Above Water".<ref></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-30 מיליון השמעות.<ref></ref>

== וידאו קליפ ==
הווידאו קליפ הנלווה של השיר הוקרן בבכורה עולמית ב-12 בדצמבר 2018, בערוץ היוטיוב של אבריל לאבין. הוא מתחיל כאשר ניתן לראות אותה ואת בן הזוג שלה מבלים יחדיו וחוגגים את חג המולד. בהמשך, היחסים ביניהם מדרדרים עד שהוא מנפץ את הטלפון על הרצפה ולאבין מבינה כי היא צריכה להיפרד ממנו.<ref name=":0"></ref>

נכון לינואר 2021, מונה הצפיות של הקליפ עומד על למעלה מ-10 מיליון צפיות.<ref name=":0" />

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
| rowspan="1" |12 בדצמבר 2018
|הזרמת מוזיקה • הורדה דיגיטלית
|BMG
|<ref name=":1" />
|}

==קישורים חיצוניים==

== הערות שוליים ==

קטגוריה:שירי 2018
קטגוריה:סינגלים מ-2018
קטגוריה:שירי אבריל לאבין
קטגוריה:שירים באנגלית
קטגוריה:שירים שנכתבו על ידי אבריל לאבין
קטגוריה:בלדות משנות ה-2010
קטגוריה:בלדות נשמה
קטגוריה:בלדות R&B
קטגוריה:סינגלים בהוצאת BMG רייטס מנג'מנט
ריצ'רד מילס ג'וניור

ריצ'רד מריל מילס ג'וניור (באנגלית: Richard M. Mills Jr; נולד ב-23 בפברואר 1959) הוא דיפולמט אמריקאי, שכיהן כשגריר ארצות הברית באו"ם בפועל<ref></ref> וכן בתפקיד הממונה על היחסים בין ארצות הברית לקנדה (דרג דיפלומטי שמתחת לשגריר).

== ביוגרפיה ==
מילס נולד בלואיזיאנה אך גדל במישיגן. את התואר הראשון שלו עשה באוניברסיטת ג'ורג'טאון, בנוסף לכך השלים לימודי תואר שני במשפטים מבית הספר למשפטים באוניברסיטת טקסס. לאחר מכן הוא עשה תואר שני באסטרטגיית ביטחון לאומי באוניברסיטה לביטחון לאומי. לפני עבדותו בשירות החוץ היה מילס עורך דין בוושינגטון די. סי. במספר משרדי עורכי דין.

לאחר שהחל לעבוד בשירות החוץ מילא מילס מספר תפקידים במחלקת המדינה האמריקאית. לאחר מכן הוא היה יועץ כלכלי בשגרירות ארצות הברית שבדבלין, יועץ פוליטי בשגרירות האמריקאית בלונדון, יועץ פוליטי בשגרירות האמריקאית באיסלאמאבאד , יועץ בכיר לענייני דמוקרטיה בשגרירות האמריקאית בבגדאד ובעוד שלל תפקידים אחרים.

ביולי 2014 מונה מילס על ידי נשיא ארצות הברית, ברק אובמה לשמש כשגריר ארצות הברית בארמניה, מילס כיהן בתפקיד זה עד החלפתו באוקטובר 2018<ref></ref><ref name="MillsFarewell"></ref>.

החל מנובמבר 2018 מילא מילס את תפקיד סגן שגרירת ארצות הברית בקנדה , הוא כיהן כסגן שגריר עד התפטרותה של השגרירה קלי קרפט באוגוסט 2019 ובשל התפטרותה של קפרט הפך לשגריר האמריקאי בקנדה בפועל ואף קיבל את התואר ה"ממונה על היחסים".

בינואר 2020 מונה מילס לתפקיד סגן שגרירת ארצות הברית באו"ם, גם הפעם עבד תחת השגרירה קרפט, המינוי אושר על ידי הסנאט באוגוסט 2020<ref></ref> והוא נכנס לתפקידו בנובמבר של אותה שנה.

מיד עם השבעתו לנשיאות, נשיא ארצות הברית ג'ו ביידן הכריז כי מילס ימלא באופן ארעי את תפקיד שגריר ארצות הברית באו"ם עד שהסנאט יאשר את מינויה של לינדה תומאס-גרינפילד.

==קישורים חיצוניים==

== הערות שוליים ==

קטגוריה:חברי הקבינט של ארצות הברית בממשל ג'ו ביידן
קטגוריה:נשיאות דונלד טראמפ: אישים
קטגוריה:נשיאות ברק אובמה: אישים
קטגוריה:מישיגן: אישים
קטגוריה:לואיזיאנה: אישים
קטגוריה:שגרירי ארצות הברית באו"ם
קטגוריה:שגרירי ארצות הברית
קטגוריה:שגרירים בארמניה
קטגוריה:בוגרי אוניברסיטת ג'ורג'טאון
קטגוריה:בוגרי בית הספר למשפטים באוניברסיטת טקסס באוסטין
קטגוריה:בוגרי האוניברסיטה לביטחון לאומי
קטגוריה:אמריקאים שנולדו ב-1959
לאנסייר 360

לאנסאייר 360 הוא מטוס לבנייה עצמית של חברת לאנסאייר. המטוס נועד להגיע לביצועים גבוהים וכוח ג'י גבוה מאוד.

==גלריה==
<gallery widths="220" heights="135">
קובץ:Lancair360Landing.jpg|לאנסאייר 360 בנחיתה
קובץ:lancair 360.jpg|לאנסאייר 360 בהמראה
קובץ:4X-ADV.jpg|לאנסאייר 360
</gallery>

==קישורים חיצוניים==

* 

==הערות שוליים==

קטגוריה:מטוסי אווירובטיקה
קטגוריה:מטוסים קלים
קטגוריה:מטוסים לבנייה עצמית
קטגוריה:קצרמר מטוסים
2021 באוקראינה

אירועים בשנת 2021 באוקראינה.

== הנהגה ==
* נשיא: וולודימיר זלנסקי
* ראש הממשלה: דניס שמיגל

== אירועים ==
מתמשך – מגפת הקורונה באוקראינה

מתמשך - המלחמה בדונבאס (החל מ-2014)

מתמשך - סיפוח חצי האי קרים (החל מ-2014)
* 21 בינואר – השרפה בבית האבות בחרקוב - שרפה בבית אבות במהלכה נהרגו מספר אנשים. במדינה הוכרז יום אבל לאומי.
* 23 באפריל - שיירת סיוע של האו"ם שולחת 23 טונות של סיוע הומניטרי לאזור דונצק, ועוברת את קו המגע לשטח שאינו בשליטת הממשלה בנקודת המעבר נובוטרויצקה.

== נפטרו ==
* 4 בינואר – אנטוליי בוטנקו, פוליטיקאי, חבר פרלמנט (נולד ב־1938).<ref></ref>
* 7 בינואר – ולדימיר קיסליוב, ספורטאי, זוכה מדליית זהב אולימפית (נולד ב-1957).<ref></ref>

== קישורים חיצוניים ==

== הערות שוליים ==

*
אוקראינה
קטגוריה:שנים באוקראינה
2021 בנמיביה

אירועים בשנת 2021 בנמיביה.

== הנהגה ==
* נשיא: האגה גיינגוב
* סגן נשיא: ננגולו מבומבה
* ראש הממשלה: סאארה קוגונגלווה
* השופט הראשי של נמיביה: פיטר שבוט

== אירועים ==
מתמשך – מגפת הקורונה בנמיביה.
* 11 בינואר – קידוחי המבחן לנפט על ידי חברת ReconAfrica היוסטונית (לשעבר Reconnaissance Energy Africa Ltd), מתחילה בדלתא אוקוואנגו.

== ספורט ==
* מרץ – ליגת העל בכדורגל בנמיביה אמורה להתחיל את עונתה הראשונה.

==קישורים חיצוניים==

נמיביה
קטגוריה:שנים בנמיביה
הר קלירי

הר קלירי (באנגלית: Mount Cleary) הוא פסגה ברכס קירקווד, באזור חוף סקוט של ארץ ויקטוריה, שבאנטארקטיקה.

הפסגה ממוקמת בקצה הצפוני של מסיב אנדוור.

גובהה של הפסגה 1,400 מטרים מעל פני הים; הפסגה היא ההר ה-3,189 בגובהו באנטארקטיקה.

הפסגה מתנשאת מעל בקע פא טיו טיו, שמצפון לפסגה.

== היסטוריה ==
=== מקור השם ===

הפסגה נקראת על שמו של פיטר קלירי (Peter Cleary), אשר שירת בחטיבה האנטארקטית של ניו זילנד מאז שנת 1978, ואשר עבד במסגרת תוכניות חקר של ניו זילנד ושל בריטניה, כמפעיל כלבים, ועסק בתמיכה לוגיסטית.

== קישורים חיצוניים ==
* [https://geonames.usgs.gov/apex/f?p=GNISPQ:5:::NO::P5_ANTAR_ID:17690 הר קלירי] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=113005 הר קלירי] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=16814&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר קלירי] באתר הגאזט האנטארקטי המשווה SCAR של ממשלת אוסטרליה
* [https://peakery.com/mount-cleary-antarctica/ הר קלירי] באתר peakery (מרחקים לאתרים סמוכים)

== הערות שוליים ==

קלירי
קלירי
2021 במלאווי

ערך זה מפרט אירועים משנת 2021 במלאווי.

== הנהגה ==
* נשיא: לזרוס צ'אקוורה (משנת 2020)
* סגן נשיא: סאולוס צ'ילימה (משנת 2020)

== אירועים ==
מתמשך – מגפת הקורונה במלאווי
* 12 בינואר – הנשיא צ'אקוורה מכריז על מצב אסון על רקע עלייה במקרי הקורונה, לאחר ששני שרי הממשלה מתו מנגיף הקורונה.<ref name="ministers"></ref>
* 18 בינואר – נגיף הקורונה: המדינה הולכת לסגר בפעם הראשונה מאז החלה המגפה. במלאווי יש 12,470 נדבקים בקורונה ו-314 מקרי מוות, אך חלה עלייה של 40% בהדבקה בינואר.<ref></ref>

== נפטרו ==
* 12 בינואר
** לינגסון בלקניאמה, פוליטיקאי, שר השלטון המקומי; קורונה.
** סידיק מיה, 56, פוליטיקאי, חבר פרלמנט (2004–2014), שר הביטחון (2009–2010), שר התחבורה והעבודות הציבוריות (מאז 2020); קורונה.<ref>[http://www.malawivoice.com/2021/01/12/god-have-mercy-another-cabinet-minister-sidik-mia-dies-of-covid-19/ Another Cabinet Minister Sidik Mia Dies Of Covid-19]</ref>

== ראו גם ==
* מגפת הקורונה באפריקה

==קישורים חיצוניים==

== הערות שוליים ==

מלאווי
קטגוריה:שנים במלאווי
2021 במאלי

אירועים בשנת 2021 במאלי.

== הנהגה ==
* נשיא: בא נדאו (ביניים)
* ראש הממשלה: מוקטאר אואנה (ממלא מקום)
* הוועדה הלאומית להצלת העם:
** יו"ר: אל"ם אסימי גויטה

== אירועים ==
מתמשך – מגפת הקורונה במאלי ומלחמת האזרחים במאלי.
* 2 בינואר – שני חיילים צרפתים נהרגים באזור מנאקה.<ref></ref> אל-קאעידה במגרב האסלאמי תובע אחריות.<ref></ref>
* 13 בינואר – שלושה שומרי שלום של האו"ם מחוף השנהב נהרגים על ידי מטען חבלה מאולתר על הכביש בין דואנטזה לטימבוקטו. שישה חיילים נוספים נפצעו.<ref></ref>
* 20 בינואר – המשטרה משתמשת בגז מדמיע להפצת 1,000 מפגינים נגד 5,100 כוחות הצבא הצרפתי במחוז.<ref></ref>
* 24 בינואר
** שישה חיילים נהרגים בשתי פעולות מתואמות בבולקסי ובמונדורו, אזור מופטי.<ref></ref>
** רועי פולני וחקלאי דוגון חותמים על הסכם הומניטרי שלישי לסיום הלחימה בקורו, אזור מופטי.<ref></ref>
* 25 בינואר – חותם חיל הים האמריקני, טוני דדולף, נידון לעשר שנות מאסר בגין רצח הכומתה הירוקה של הכוח האמריקני לוגן מלגר בעת ששירת בשנת 2017 במאלי.<ref></ref>

== נפטרו ==
[[מודיבו קייטה (נולד בשנת 1942)]]
* 2 בינואר – מודיבו קייטה, פוליטיקאי, ראש ממשלת מאלי (נולד ב-1942).<ref></ref>

==קישורים חיצוניים==

== הערות שוליים ==

מאלי
קטגוריה:שנים במאלי
לקחי ההיסטוריה

לקחי ההיסטוריה (באנגלית: The Lessons of History) הוא ספר שיצא ב-1968 ונכתב על ידי ויל דוראנט ואריאל דוראנט, שנכתב במטרה לתאר מגמות לאורך ההיסטוריה.

את הספר פרסמו הכותבים כהמשך לספרם בעל 11 הכרכים "סיפור הציוויליזציה", כמעין תקציר המלווה בהערות. הסופרים פרסמו כי מטרתם בספר הייתה לשפוך אור על מגמות חוזרות בנושאים כמו "טבע האדם" והתנהלותן של מדינות, התרחשויות מפתח בהווה, והערכות לגבי מגמות עתידיות.

פרקי הספר סוקרים נושאים שונים על פני 5000 שנים, ועוסקים בגאוגרפיה, ביולוגיה, גזע (אדם), אופי, מוסר, דת, כלכלה, סוציאליזם, שלטון, מלחמה, צמיחה ובליה ובנושא הקידמה.

== ראו גם ==
* קיצור תולדות האנושות

== לקריאה נוספת ==
* ויל דוראנט ואריאל דוראנט, לקחי ההיסטוריה, כנרת זמורה-ביתן דביר וסלע מאיר, 2020, 176 עמודים

== קישורים חיצוניים ==
* [https://www.e-vrit.co.il/Product/16929/לקחי_ההיסטוריה הספר "לקחי ההיסטוריה"], באתר "עברית"

קטגוריה:ספרי 1968
הר גאוס (ארץ ויקטוריה)

הר גאוס (באנגלית: Mount Gauss) הוא הר ברכס קירקווד, באזור חוף סקוט של ארץ ויקטוריה, שבאנטארקטיקה.

ההר הוא ההר הצפוני ביותר ברכס קירקווד.

ההר ממוקם 5.5 קילומטרים צפונית-מזרחית להר צ'טווינד, מצידו הדרומי של קרחון מוסון.

גובהו של הר גאוס 1,043 מטרים מעל פני הים.

פסגת ההר היא סלע שחור.

== היסטוריה ==
=== גילוי ומיפוי ההר ===

ההר התגלה על ידי המשלחת הבריטית הלאומית לאנטארקטיקה (משלחת דיסקברי), אשר חקרה את אנטארקטיקה בין השנים 1901–1904.

=== מקור השם ===

משלחת דיסקברי נתנה להר את שמו.

ההר נקרא על שם המתמטיקאי והאסטרונום הגרמני קרל פרידריך גאוס, וזאת מאחר שגאוס חישב את המיקום של הקוטב המגנטי הדרומי, בין השנים 1838–1839.

== ראו גם ==
* הר גאוס (ארץ קייזר וילהלם השני) - הר באנטארקטיקה הנקרא אף הוא על שם קרל פרידריך גאוס.

== לקריאה נוספת ==

<div class="mw-content-ltr">• United States. Defense Mapping Agency. Hydrographic Center, [https://books.google.co.il/books?id=XS0ibKr4FU0C&pg=PA285&lpg=PA285&dq=%22Mount+Gauss%22+off-lying&source=bl&ots=6UMgGAMi7K&sig=ACfU3U2cTTD2qEFploDCZZf56t-rI2Cwtg&hl=en&sa=X&ved=2ahUKEwiRzdG1h8fuAhUIr6QKHe33CvEQ6AEwAnoECAIQAg#v=onepage&q=%22Mount%20Gauss%22%20off-lying&f=false Sailing Directions for Antarctica: Includes Islands South of Latitude 60°], P 285</div>

<div class="mw-content-ltr">• United States. Defense Mapping Agency. Hydrographic Center, [https://books.google.co.il/books?id=6ASyUn0hRf4C&pg=PA236&lpg=PA236&dq=%22Mount+Gauss%22+off-lying&source=bl&ots=uWtSrIHD40&sig=ACfU3U08K_zl5NPAlKg8eD_sL3ryRNPYbQ&hl=en&sa=X&ved=2ahUKEwiRzdG1h8fuAhUIr6QKHe33CvEQ6AEwAHoECAUQAg#v=onepage&q=%22Mount%20Gauss%22%20off-lying&f=false Sailing Directions for Antarctica: Including the Off-lying Islands South of Latitude 60°], P 235</div>

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:5527 הר גאוס] באתר הסקר הגאולוגי של ארצות הברית
* [https://adam.antarcticanz.govt.nz/nodes/view/21310 הר גאוס] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/display_name.cfm?gaz_id=125578 הר גאוס] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=5176&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר גאוס] באתר הגאזט האנטארקטי המשווה SCAR של ממשלת אוסטרליה
* [https://mapcarta.com/25613068 מפת אזור הר גאוס]
* [https://www.meteoblue.com/en/weather/current/mount-gauss_antarctica_6633695 מזג אוויר נוכחי מעודכן בהר שולדר]
** [https://www.meteoblue.com/en/weather/14-days/mount-gauss_antarctica_6633695 תחזית מזג אוויר עדכנית ארוכת טווח עבור הר שולדר]
** [https://www.meteoblue.com/en/weather/historyclimate/weatherarchive/mount-gauss_antarctica_6633695 נתוני מזג אוויר היסטוריים עבור הר שולדר]
** [https://www.meteoblue.com/en/weather/archive/yearcomparison/mount-gauss_antarctica_6633695 סטטיסטיקות מזג אוויר עבור הר שולדר]

== הערות שוליים ==

גאוס
גאוס
יצחק זאב הלוי סולובייצ'יק (השני)

הרב יצחק זאב הלוי סולובייצ'יק (נולד בכ"ב בכסלו ה'תשכ"ה, 27 בנובמבר 1964) הוא ראש אחת מישיבות בריסק בירושלים.

==ביוגרפיה==
נולד בירושלים ליהודית שטרנבוך ולרב משולם דוד הלוי סולובייצ'יק, והיה הראשון מנכדי הרב מבריסק שנקרא על שמו. למד בתלמוד תורה עץ חיים בירושלים, לאחר מכן למד אצל אביו, שם עשה את עיקר לימודו.

נישא לחוה בת הרב ברוך דב פוברסקי ראש ישיבת פוניבז'.

שנים ספורות לאחר נישואיו החל למסור חבורות לתלמידי הישיבה בראשות אביו, ובהמשך התמנה לר"מ שם. שיעורו ממוקד בחידושי אביו הרב וסבו הרב יצחק זאב.

כשנחלש אביו הוא החל להחליף אותו בתפקידו בישיבה ולאחר פטירת אביו הוכרז במסע הלוויה שהוא ימלא את מקומו בראשות הישיבה.

==קישורים חיצוניים==
*משה ויסברג, [https://www.bhol.co.il/news/1179974 הנסיך לבית בריסק שימלא את מקומו של זקן ראשי הישיבות • פרופיל], אתר בחדרי חרדים, י"ח שבט תשפ"א

יצחק זאב
קטגוריה:רבנים ליטאים ישראלים
קטגוריה:ראשי ישיבה ליטאים בישראל
קטגוריה:בוגרי ישיבת עץ חיים
קטגוריה:בוגרי ישיבת בריסק-ירושלים
קטגוריה:ישראלים שנולדו ב-1964
רנאטו דולבקו

רנטו דולבקו (באיטלקית: Renato Dulbecco; 22 בפברואר 1917 – 19 בפברואר 2012) היה וירולוג איטלקי-אמריקאי, חתן פרס נובל לפיזיולוגיה או לרפואה לשנת 1975 בזכות מחקרו על האונקווירוס, שהם וירוסים הגורמים לסרטן כאשר הם פוגעים בתאים של בעלי חיים.

הוא למד באוניברסיטת טורינו תחת ג'וזפה לוי עם חבריו ריטה לוי-מונטלצ'יני וסלבדור לוריא, שעברו איתו לארצות הברית וזכו גם הם בפרס נובל.
דולבקו כיהן כפרופסור בהמכון הטכנולוגי של קליפורניה.

==קורות חייו==
דולבקו נולד בקטנזארו באיטליה, ובילדותו גר באימפריה שבמחוז החוף ליגוריה. הוא סיים את התיכון בגיל 16 והחל ללמוד באוניברסיטת טורינו. למרות התעניינותו במתמטיקה ופיזיקה הוא נרשם ללימודי רפואה. בגיל 22 סיים תואר באנטומיה ופתולוגיה תחת הנחייתו של ג'וזפה לוי. באותן שנים פגש את ריטה לוי-מונטלצ'יני ואת סלבדור לוריא, שאיתם עבר בהמשך לארצות הברית.

הוא גויס כקצין רפואה ושירת בצבא האיטלקי בין השנים 1936–1938. ב-1940 כאשר איטליה הצטרפה למלחמת העולם השנייה הוא גויס שוב ונשלח לחזית מול צרפת ואחר כך בחזית בברית המועצות ונפצע. לאחר שהבריא הצטרף למחתרת אשר לחמה בגרמנים.

==פעילותו המדעית==
לאחר המלחמה חזר לזמן קצר למעבדתו של לוי, אך עזב עם חבריו לאוניברסיטת אינדיאנה, שם עסק בחקר בקטריופאג' עם סלבדור לוריא.
בקיץ 1949 עבר למכון הטכנולוגי של קליפורניה שם הצטרף ל"קבוצת הפאג'" של מקס דלבריק.
באותו הזמן התחיל לחקור את וירוס האונקווירוס בבעלי חיים עם דגש על משפחת הווירוסים Polyomavirus.

ב-1962 עבר למכון סאלק לביולוגיה. ב-1970 עבר למכון לחקר הסרטן, שם בהמשך קיבל את התואר פרופסור.

בשנת 1975 זכה בפרס נובל לפיזיולוגיה או לרפואה עם הווארד מרטין טמין, אותו החל להנחות ב-1950, ועם דייוויד בולטימור. הזכייה הייתה על ההסבר כיצד וירוס מחולל גידול משפיע על החומר הגנטי של התא. הווארד ודייוויד גילו במקביל כיצד אונקווירוסים (וירוסים שיכולים לגרום לגידולים) פועלים על החומר הגנטי של התא באמצעות שעתוק לאחור.
אף על פי שדולבקו לא היה שותף באף אחד מהמחקרים, הוא זכה על כך שלימד אותם שיטות שקידמו את מחקרם.

ב-1986 היה שותף במיזם פרויקט גנום האדם.

בשנים 1993–1997 חזר לאיטליה, כנשיא של המכון לטכנולוגיות ביו-רפואיות במילאנו, במקביל להמשך עבודתו במכון סאלק לביולוגיה.

הוא המשיך בחקר תאים סרטניים עד 2011.

==פרסים==
* 1965 – Marjory Stephenson Prize
* 1973 – Louisa Gross Horwitz Prize
* 1975 – פרס נובל לפיזיולוגיה או לרפואה
* 1976 – Selman A. Waksman Award in Microbiology

==קישורים חיצוניים==

* 
* 

קטגוריה:אנשי צבא איטלקים במלחמת העולם השנייה
קטגוריה:בוגרי אוניברסיטת טורינו
קטגוריה:מהגרים מאיטליה לארצות הברית
קטגוריה:עמיתים זרים בחברה המלכותית
קטגוריה:זוכי פרס נובל איטלקים
קטגוריה:זוכי פרס נובל אמריקאים
קטגוריה:זוכי פרס נובל לפיזיולוגיה או לרפואה
קטגוריה:אמריקאים שנולדו ב-1947
קטגוריה:איטלקים שנולדו ב-1947
קטגוריה:אמריקאים שנפטרו ב-2012
קטגוריה:איטלקים שנפטרו ב-2012
קטגוריה:זוכי פרס אלברט לסקר למחקר רפואי בסיסי
Triangle

הצמד בחדר הקלטות
Triangle (בעברית: משולש; ידועים גם כטרייאנגל) הוא צמד מוזיקלי ישראלי, שהוקם ב-2018 על ידי עידו נצר ועמית מרדכי.

== רקע ==
נצר ומרדכי הכירו ב-2011 כשהיו בכיתה ז'. עד שנת 2017, הצמד הפיק מספר רמיקסים לשירים מוכרים באופן לא רשמי. בשנת 2018, הצמד החל ליצור מוזיקה באופן רשמי, בשם "Triangle".

== קריירה ==
בשנת 2018, הצמד השתתף בתחרות רימקסים ישראלית לשיר "מי את" של הזמר אברהם טל וזכה במקום הראשון. ב-6 בנובמבר 2018, הצמד הוציא לאור את הרצועה "WICKD" על ידי חברת התקליטים "Spinnin' Records". הרצועה זכה ל-200,000 צפיות ביוטיוב. ב-18 בפברואר 2019, הצמד ומיסטר בלאק הוציאו לאור את הרצועה "Ravin", שצברה כ-200,000 צפיות ביוטיוב. ב-31 במאי 2019, הצמד והזמרת הישראלית מאי ספדיה הוציאו את הטרק "Every Second". ב-19 במרץ 2020, הצמד והדי ג'יי הישראלי סקאזי הוציאו את הטרק "Ayy Muchacho", שצבר כ-340,000 צפיות ביוטיוב. ב-14 במאי 2020, הצמד והדי ג'יי האמריקאי KSHMR הוציאו את הטרק "Alone" שצבר כשני מיליון השמעות בספוטיפיי. ב-29 בנובמבר הצמד הלחין, כתב והפיק את השיר "הכל מהתחלה" של ים רפאלי, שהיה לשיר הישראלי הראשון שהופק על ידי הצמד. השיר הגיע למקום התשיעי ב.

ב-11 באוקטובר 2020, הצמד, נועם זלטין ורון כרמי כתבו את השיר "Set Me Free" לקדם הישראלי לאירוויזיון 2021. השיר נכתב, הולחן והוקלט ארבעה ימים לפני תום מועד הגשת הסקיצות לתאגיד השידור הציבורי "כאן 11". השיר נכתב בהשראת מגפת הקורונה, ששינתה את המציאות היומית שאנו חיים. בראיון לאתר "חי פה", נועם זלטין סיפר כי החיבור שלו עם הצמד היה בזכות סבו של עידו, אפי נצר. ב-2 בדצמבר 2020, תאגיד השידור הציבורי הכריז כי השיר העפיל לשלב הצבעת הציבור, שנמשכה עד 13 בדצמבר. ב-3 בינואר התאגיד פרסם כי השירים "Set Me Free", "La La Love" ו-"Ue La La" עלו לשלב הבא. ב-25 בינואר 2021 התקיים המשדר "השיר שלנו לאירוויזיון 2021", בו הוכרז כי השיר שנבחר לייצג את ישראל באירוויזיון 2021 הוא "Set Me Free". השיר הופיע בחצי הגמר הראשון של תחרות האירוויזיון ואף העפיל לגמר, שם הגיע למקום ה-17.

ב-31 בינואר 2021, הצמד כתבו, הלחינו (בשיתוף עם ים רפאלי) והפיקו את השיר "יהלום" של הזמרת אגם בוחבוט. על פי ראיון באתר מאקו, בוחבוט קיבלה את השיר מהצמד ומרפאלי כבר לפני חצי השנה. בנוסף היא אמרה כי: "ברגע ששמעתי את השיר, ידעתי שאוציא אותו לאור". במרץ 2021, הצמד הפיק את השיר "אין אף אחד" של ים רפאלי ובהמשך הפיקו עבורו גם את השיר "דרמה". ביוני באותה שנה, הפיקו לשחר סאול את השיר "תיקו תיקו". ב-30 ביולי הוציאו לאור גרסת רמיקס לשיר "סיבת הסיבות" של ישי ריבו. כמו כן באותו חודש לרגל זכייתה של מכבי חיפה באליפות המדינה בכדורגל, הוציאו ביחד עם הזמרת עדן בן זקן גרסה מחודשת של השיר ״ירוק בעיניים״, שהיא שיר האליפות הרשמי של מועדון הכדורגל מכבי חיפה לאותה השנה. ב-19 בינואר 2022 הפיקו את השיר "דובשנייה" של אגם בוחבוט, שחר סאול ונורוז.

== קישורים חיצוניים ==
* 

== הערות שוליים ==

קטגוריה:צמדים מוזיקליים ישראלים
קטגוריה:להקות פופ ישראליות
קטגוריה:הרכבי מוזיקה אלקטרונית ישראלים
קטגוריה:להקות שהוקמו בשנת 2018
.gt

היא סיומת האינטרנט בגואטמלה. החל מ-29 במאי 2012, רישומים של .gt ברמה שנייה זמינים.

נכון למאי 2022, רשומים מעל 23,600 אתרים תחת סיומת האינטרנט .<ref></ref>

== סיומות אינטרנט משניות ==
* .com.gt: גופים מסחריים
* .edu.gt: מוסדות חינוך
* .net.gt: רשתות; ללא הגבלה ברישום
* .gob.gt: ישויות ממשלתיות בגואטמלה
* .org.gt: ארגונים; ללא הגבלה ברישום
* .mil.gt: ישויות צבאיות בגואטמלה
* .ind.gt: אנשים

== קישורים חיצוניים ==

* 
* [https://www.host.gt/dominios/gt רשם.] [https://www.host.gt/dominios/gt GT]
* [https://www.iana.org/root-whois/gt.htm מידע]

== הערות שוליים ==

קטגוריה:גואטמלה: כלכלה
.gn

.gn היא סיומת האינטרנט בגינאה.

== סיומות אינטרנט משניות ==
* .com.gn: מסחרי
* .ac.gn: אקדמי
* .gov.gn: ממשלה
* .org.gn: מלכ"רים
* .net.gn: תשתית רשת<ref></ref>

== קישורים חיצוניים ==

* 
* [https://www.iana.org/root-whois/gn.htm מידע אודות .gn]

== הערות שוליים ==

קטגוריה:גינאה
sv:Toppdomän#G
.gs

.gs היא סיומת האינטרנט באיי ג'ורג'יה הדרומית ואיי סנדוויץ' הדרומיים.

.gs הוא תחום נפוץ לשירותי קיצור כתובות אתרים

== קישורים חיצוניים ==

* 
* [https://www.iana.org/root-whois/gs.htm מידע אודות .gs]
* [https://web.archive.org/web/19991005001935/http://nic.gs/ אתר רישום תחום .gs]
* [http://www.gov.gs האתר הרשמי הממשלתי של דרום ג'ורג'יה ואיי סנדוויץ' הדרומיים]

==הערות שוליים==

קטגוריה:איי ג'ורג'יה הדרומית ואיי סנדוויץ' הדרומיים
קטגוריה:הממלכה המאוחדת: אינטרנט
תחרות הזמר של הבונדסוויז'ן

תחרות הזמר של הבונדסוויז'ן (בגרמנית: Bundesvision Song Contest) היא תחרות מוזיקה, שנערכה בין שש עשרה המדינות המרכיבות את גרמניה. התחרות נוצרה על ידי שטפן ראב ושודרה בשידור חי בערוץ "ProSieben".

התחרות מבוססת על תחרות הזמר של האירוויזיון אך עם כללים שונים את המוזיקה בשפה הגרמנית כשאחד מכללי התחרות הוא שבשיר המשתתף בתחרות לפחות חמישים אחוז ממילותיו צריכות להיות בגרמנית, שטפן ראב שימש גם כמנחה התחרויות.

התחרות נערכה מ-2005 ועד 2015, בתחרות הראשונה זכתה להקת הפופ "Juli" שייצגה את מדינת הסן.

==משתתפים ידועים==
*אפוקליפטיקה
*פאניק
*פולרקרייס 18

==קישורים חיצוניים==

* 

*
קטגוריה:מוזיקה גרמנית
קטגוריה:תחרויות מוזיקה
קטגוריה:תוכניות טלוויזיה בשפה הגרמנית
Nirvana (מיני-אלבום)

Nirvana (בעברית: אושר) הוא המיני-אלבום הראשון של הזמר/ת סם סמית'. המיני-אלבום יצא לאור ב-3 באוקטובר 2013 בפורמט הורדה דיגיטלית. המיני-אלבום כולל חמישה שירים (שבעה במהדורת הבונוס), דוגמת "Safe with Me" שהגיע למקום ה-86 במצעד הסינגלים הבריטי.<ref>[http://www.zobbel.de/cluk/131012cluk.txt CHART: CLUK Update 12.10.2013 (wk40)]. Zobbel.de/</ref>

== רקע ==
המיני-אלבום כולל סינגל אחד, ארבעה שירים ושני שירים נוספים במהדורת הבונוס. השיר "Safe with Me", שנכתב על ידי סמית' ובן אש, הגיע למקום ה-86 במצעד הסינגלים הבריטי. השיר "Latch", שהיה לרצועה הרביעית מתוך המיני-אלבום, זכה במקום הראשון במצעד שירי הדאנס-אלקטרוני של הבילבורד האמריקאי.

== רשימת רצועות ==

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!הממלכה המאוחדת
|4 באוקטובר 2013
|הורדה דיגיטלית • תקליט
|PMR
|
|-
!ארצות הברית
|28 בינואר 2014
|הורדה דיגיטלית
|קפיטול
|
|}

==קישורים חיצוניים==

== הערות שוליים ==

קטגוריה:מיני-אלבומי בכורה מ-2013
קטגוריה:אלבומי סם סמית'
קטגוריה:מיני-אלבומי חברת קפיטול רקורדס
מאדליב

אוטיס ג'קסון ג'וניור (באנגלית: Otis Jackson Jr.; נולד ב-24 באוקטובר 1973), הידוע בשם הבמה מאדליב (Madlib), הוא די ג'יי, מפיק מוזיקלי, רב-נגן וראפר אמריקאי.

==ביוגרפיה==
אוטיס ג'קסון ג'וניור נולד באוקסנארד שבקליפורניה,<ref></ref> להורים המוזיקאים אוטיס ג'קסון האב ודורה סינסקה ג'קסון. הוא דגם את שירו הראשון בגיל 11, שמקורו באוסף של אביו.<ref name="musguide"></ref> אחיו הצעיר הוא המפיק והראפר מייקל "או נו" ג'קסון.<ref>[http://www.xxlmag.com/news/2012/06/oh-no-talks-about-his-albums-having-madlib-as-an-older-brother-working-with-alchemist-mf-doom/ Oh No Talks About His Albums, Having Madlib as an Older Brother, Working with Alchemist & MF Doom – XXL]. Xxlmag.com (June 27, 2012). Retrieved on 2014-05-12.</ref> דודו הוא חצוצרן הג'אז ג'ון פאדיס. הוא גדל באוקסנארד, שם החל את קריירת המוזיקה שלו.

בתחילת שנות ה-90 הקים מאדליב קולקטיב שהורכב מראפרים שעבדו איתו באולפן "Crate Diggas Palace" שבסיסו באוקסנארד.<ref name="cdp"></ref> קולקטיב זה הורכב בעיקר מחבריו, ונודע בשם CDP. המוזיקה הראשונה של מאדליב שיצאה באופן מסחרי הייתה בשנת 1993, הפקה עבור הרכב הראפ "ת'ה אקלקהוילס". הוא המשיך להקליט מוזיקה משלו עם ההרכב "לוטפאק". בשנת 1995 אביו של מאדליב הוציא את המיני-אלבום שלהם, Ill Psyche Move, בחברת תקליטים שנקראה "Crate Diggas Palace". תקליט זה משך את תשומת ליבו של פינוט באטר וולף, מקים חברת התקליטים "סטונס ת'רואו רקורדס", שהחתימה את ההרכב בשנת 1998.

בשנת 2000 הוציא מאדליב את אלבום הסולו הראשון שלו, The Unseen, תחת שם הבמה "קוואסימוטו", שזכה לשבחי הביקורת ודורג על ידי מגזין "Spin" כאחד מ-20 האלבומים המובילים של השנה.<ref></ref>

בשנת 2003 הכריז מאדליב על שני פרויקטים משותפים. הוא הצטרף למפיק ההיפ הופ ג'יי דילה בצמד המכונה "ג'ייליב", שהוציא את האלבום Champion Sound. לאחר מכן, שיתף פעולה עם הראפר אם אף דום, ויחד כונו "מאדויליין". בשנת 2004 הוציאו את אלבומם המשותף תחת שם זה, Madvillainy, שזכה לשבחים רבים ממבקרי המוזיקה ונכלל ברשימות סיכום שנה רבות.<ref></ref><ref></ref>

בשנת 2005 הוציא אלבום נוסף תחת שם הבמה "קוואסימוטו", הנקרא The Further Adventures of Lord Quas, שזכה לביקורות חיוביות.<ref></ref> באלבום דגימות ווקאליות רבות של השחקן מלווין ואן פיבלס, שזכה לקרדיט בהערות האלבום של שיתוף פעולה. במהלך שאר העשור, המשיך מאדליב להוציא חומרי ג'אז במקביל ליצירת ההיפ הופ שלו.

בשנת 2010 הודיע מאדליב על חותם משלו בשם "Madlib Invazion", שהוקם כדי להוציא סדרת מוזיקה בשם "Madlib Medicine Show".<ref name="mms"></ref> בסופו של דבר, העבודה על הסדרה ארכה למעלה משנתיים, והגיעה לשיאה עם 13 מהדורות אלבום וכמה תקליטורי מיני-אלבומים בויניל בלבד המשתרעים על היפ הופ, ג'אז, רמיקסים ומיקסים רב-ז'אנריים. הלייבל המשיך להוציא תקליטים מחוץ לסדרה המוקרית.

בשנת 2011, מאדליב והראפר פרדי גיבס הכריזו על תוכניות לאלבום משותף, עם צאתו של מיני-אלבום בשם Thuggin, שאחריו, בשנת 2012, הוציאו מיני-אלבום נוסף בשם Shame, וב-2013 הוציאו מיני-אלבום נוסף, בשם Deeper. במרץ 2014 הוציאו אלבום באורך מלא בשם Piñata, שזכה לשבחי הביקורת. את האלבום הוציאו תחת ההרכב "מאדגיבס". ב-2019, הוציאו אלבום משותף נוסף, הנקרא Bandana.

==קישורים חיצוניים==

* 

==הערות שוליים==

קטגוריה:תקליטנים אמריקאים
קטגוריה:מפיקים מוזיקליים אמריקאים
קטגוריה:מפיקי היפ הופ אמריקאים
קטגוריה:ראפרים אמריקאים
קטגוריה:אמריקאים שנולדו ב-1973
ג'ק גלאגר

אוליבר ווסטפילד קלפי (באנגלית: Oliver Westfield Claffey; נולד ב-7 בינואר 1990) הידוע יותר בשם הבמה שלו, ג'ק גלאגר הוא מתאבק ולוחם MMA אנגלי. הוא מוכר בעיקר בשל תקופתו בארגון ההיאבקות WWE, שבו הופיע במותגים 205 לייב (המיועדת למחלקת משקל הקל של הארגון) ו-NXT לרוב תחת שם הבמה "ג'נטלמן" ג'ק גלאגר. קלפי התמודד עם מספר האשמות בגין תקיפה מינית; הוא שוחרר מה-WWE ביוני 2020 עקב תקיפה שפורסמה בשנת 2014 מטעם התנועה החברתית Speaking Out.

קלפי החל את הקריירה שלו כמתאבק בשנת 2006, כשהופיע בארגוני ההיאבקות העצמאיים. כעבור עשור, הוא השתתף בטורניר ה-Crusierweight Classic. לאחר הטורניר, הוא חתם על חוזה ב-WWE.

==תקיפה מינית והאשמות אחרות==

נשים רבות האשימו את קלפי בגין תקיפה מינית. ב-19 ביוני 2020, עלתה לסדר היום תקיפה שפורסמה בשנת 2014 כחלק מהתנועה החברתית Speaking Out. הוא שוחרר מחוזהו ב-WWE באותו היום, כשקיבל אחריות על המקרה לאחר שיחות עם הנהלת ארגון ה-WWE. בהמשך, קלפי פרסם הצהרה שבה הוא התנצל על התקיפה שהתרחשה בשנת 2014, אך בד בבד טען כי מדובר ב"מקרה בודד", שאינו משקף את היחס שלו כלפי נשים. בתגובה, הצד הנתקף המשיך לטעון שקלפי תקף מספר נשים נוספות.

==מאזן קרבות MMA==

{| border="2" cellpadding="4" cellspacing="0" style="margin: 1em 1em 1em 0; background: #f9f9f9; border: 1px #aaa solid; border-collapse: collapse; font-size: 90%;"
|- bgcolor="#B0C4DE" align="center"
!תוצאה
!מאזן
!יריב
!שיטה
!אירוע
!תאריך
!סיבוב
!זמן
!מיקום
!הערות
|-
| || 0–2 || סזאר ולנסיה || הכנעה (בריח) || ICE FC 13 || 16 באפריל 2016 || 1 || 2:50 || רקסהאם, ויילס ||
|-
| || 0–1 || סטפן קאולי || הכנעה (חניקת גיליוטינה) || Night of the Gladiators 25 || 20 בדצמבר 2015 || 1 || 1:54 || סטוק-און-טרנט, אנגליה ||
|}

==אליפויות והישגים==
* הישגים בארגון ההיאבקות Futureshock Wrestling – FSW
** אליפות FSW (פעמיים)
** גביע טורניר FSW
** אליפות הזוגות של FSW (פעם אחת) <small> - עם אלכס ציאניד</small>
* הישגים בארגון ההיאבקות Tetsujin Shoot Style
** טורניר Tetsujin Shoot Style (2015)
* הישגים בארגון ההיאבקות Grand Pro Wrestling – GPW
** אליפות הזהב של גלאגר (פעם אחת)
** האליפות הבריטית של GPW (פעם אחת)
* הישגים במגזין ההיאבקות Pro Wrestling Illustrated – PWI
** PWI דירג אותו במקום ה-145 מתוך 500 המתאבקים הטובים ביותר לשנת 2017
* הישגים בארגון ההיאבקות Scottish Wrestling Alliance
** ראמבל באטלזון (2014)

==קישורים חיצוניים==

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מתאבקים מקצוענים אנגלים
קטגוריה:מתאבקי ה-WWE
קטגוריה:מתאבקי ה-NXT
קטגוריה:לוחמי אמנויות לחימה משולבות
קטגוריה:ספורטאים אנגלים
קטגוריה:אנגלים שנולדו ב-1990
הדיוויזיה ה-195 (האימפריה הגרמנית)

הדיוויזיה ה-195 (בגרמנית: 195. Division) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.

==היסטוריה==
הדיוויזיה הוקמה ב-4 באוגוסט 1916 בחזית המזרחית ולחמה במהלך מתקפת ברוסילוב. באפריל 1917 עברה לחזית המערבית, שם לחמה בקרב איפר השלישי. בנובמבר 1917 הועברה הדיוויזיה לחזית האיטלקית, שם לחמה בקרב קפורטו כחלק מהארמייה הגרמנית ה-14. בדצמבר 1917 חזרה הדיוויזיה לחזית המערבית, שם לחמה במהלך מבצע מיכאל ובמהלך הקרב השני על המארן. לאחר מכן לחמה הדיוויזיה במתקפת מאה הימים, ובכלל זה בקרב סן-מייל ובמתקפת מז-ארגון עד סוף המלחמה בינואר 1919 חזרה הדיוויזיה לגרמניה ופורקה.

==מפקדים==
* אברהרד פון שמטוב (4 באוגוסט 1916–31 באוגוסט 1916)
* היינריך פון הופמן (1 בספטמבר 1916–31 בדצמבר 1916)
* ריינהרד פון וכמר (1 בינואר 1917–21 בפברואר 1918)
* גאורג ויידנר (22 בפברואר 1918–19 באוקטובר 1918)
* קרל פון לוינסקי (20 באוקטובר 1918–ינואר 1919)

==לקריאה נוספת==
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

195
195
אלמז (יחידה)

היחידה המיוחדת למלחמה בטרור "אלמז" (בבלארוסית: СПБТ «Алмаз») היא יחידה מיוחדת של משרד הפנים של בלארוס המבצעת מגוון רחב של משימות למניעת פעולות טרור ולהגיב לאירועים בהתאם להנחיות שר הפנים של בלארוס.<ref></ref> על פי דיווחים בתקשורת, היחידה, בנוסף לפעולות נגד טרור, נוטלת חלק בדיכוי ההתנגדות הפוליטית למשטרו של לוקשנקה<ref></ref> והיא מעורבת בפיזור הפגנות המוניות.<ref name=":2"></ref>

== היסטוריה ==
היחידה הוקמה ככוח המשימה המיוחד של משרד הפנים הבלארוסי "ברקוט" ב-2 בינואר 1991 בהתאם לצו של משרד הפנים מ-14 בדצמבר 1990. זו הייתה היחידה המיוחדת הראשונה של משרד הפנים בשטח בלארוס.<ref name="autogenerated1">[https://www.youtube.com/watch?v=MUOMZ-Uhitk «Алмаз» специального назначения] // выпуск телепрограммы «В интересах национальной безопасности»</ref> בתחילה, "ברקוט" הייתה כפופה למחלקת בתי הסוהר של משרד הפנים הבלארוסי עד שהועברה בהמשך לאחריות המשטרה.

המפקד הראשון של היחידה היה קפטן ולדימיר נאומוב.<ref>«Генерал-лейтенант Владимир Наумов был первым командиром спецподразделения „Алмаз“»<br />Людмила Джураева. [http://www.bratishka.ru/archiv/2005/9/2005_9_1.php Террористы не пройдут. Белорусская версия] // журнал «Братишка», сентябрь 2005</ref>

בשנת 1994 מפקד "ברקוט" ולדימיר נאומוב יזם לארגן מחדש את הכוחות המיוחדים. בסתיו 1994 הפכה היחידה ליחידה מיוחדת של משרד הפנים של בלארוס עם כפיפות לשר באופן אישי וקיבלה שם חדש – "אלמז". היחידה קיבלה משימות חדשות, כולל השתתפות במאבק נגד ארגוני פשע מאורגן, מעצר עבריינים מסוכנים וחמושים במיוחד.

אלמז ביצעה 3,700 פעולות מיוחדות; שחררה 105 בני ערובה; עצרה 4,300 עבריינים שביצעו פשעים חמורים; תפסה וניטרלה 20 מטעני נפץ, 21,100 אמצעי לחימה ותחמושת.

==משימות==
משימותיה העיקריות של היחידה בעת הקמתה היו:
* שחרור בני ערובה;
* מעצר עבריינים חמושים;
* חיסול הפרעות במקומות ציבוריים.

== מפקדים ==
* ולדימיר נאומוב (1991)
* ניקולאי קרפנקוב (1992–1994; 2003–27 בדצמבר 2010)
* ויקטור זוראייב (27 בדצמבר 2010–הווה)

== טרור נגד האופוזיציה ==
ב-14 במרץ 2002 מצא בית הדין המחוזי במינסק יחידה של אלמז בחטיפת העיתונאי דמיטרי זאוודסקי. ב-25 במרץ 2006 עיכבו אנשי יחידת "אלמז" את המועמד לנשיאות אליכסנדר קזולין. במשך יותר מ-20 שעות לא הצליחו קרובי המשפחה להבין מהרשויות היכן הוא נמצא, האם הוא חי, מה עלה בגורלו, מה מצבו הגופני. בהמשך התברר כי קזולין הוכה קשות במהלך מעצרו ובדרך לבית המעצר שקדם למשפט בז'ודינו הוא עבר עינויים.

במהלך פיזור ההפגנות בתאריכים 19–20 בדצמבר 2010, לוחמי אלמז הואשמו באכזריות מיוחדת. ב-27 בדצמבר פוטר ניקולאי קרפנקוב, מפקד היחידה למלחמה בטרור אלמז במשרד הפנים, בשל כך. על פי The Insider, לוחמי אלמז עשויים להיות מעורבים ברצח אלכסנדר טרייקובסקי במהלך דיכוי ההפגנות במינסק ב-10 באוגוסט 2020, יחד עם לוחמי יחידת אלפא של הק.ד.ב..<ref name=":3"></ref><ref></ref>

==קישורים חיצוניים==
* [http://mvd.gov.by/main.aspx?guid=1241&queryText=алмаз אלמז] / אתר רשמי
* [http://army.lv/?s=698&id=322 הכוחות המיוחדים של בלארוס]
* [http://belarmy.by/tehnika/spbt-almaz-mvd-rb-zanyal-pervoe-mesto-na-mezhdunarodnyx-sorevnovaniya אלמז]

== הערות שוליים ==

קטגוריה:יחידות משטרתיות ללחימה בטרור
קטגוריה:בלארוס: צבא וביטחון
פארק התעשייה שחורת

פארק התעשייה שחורת הוא פארק תעשייה, הממוקם כ-3 קילומטרים צפונית לעיר אילת, השייך חברה הכלכלית של העיר. שטח הפארק עומד בסך הכל על כ-620 דונם. פארק עובדים מאות עובדים במפעלים של מספר חברות ובהן חברת החשמל, תעשיות מזון שונות, בית דפוס ועוד. הפארק נחשב לאזור סחר חופשי ולאזור עדיפות לאומית.

הפארק חווה גדילה משמעותית בשנים 2017–2020 באמצעות ביצוע מספר מכרזים והקמת מפעלים חדשים.

== הערות שוליים ==

קטגוריה:אילת: כלכלה
קטגוריה:ישראל: אזורי תעשייה
Grand Theft Auto Advance

Grand Theft Auto Advance הוא משחק פעולה והרפתקאות מסוג עולם פתוח, שפותח על ידי חברת Digital Eclipse ושווק על ידי Rockstar Games. המשחק פותח בלעדית לגיים בוי אדוונס ויצא ב-26 באוקטובר 2004, באותו היום שבו יצא Grand Theft Auto: San Andreas לפלייסטיישן 2.

==משחקיות==
המשחק, הממוקם בליברטי סיטי הבדיונית (מבוססת על העיר ניו יורק) בשנת 2000, הוא פריקוול למשחק Grand Theft Auto 3 ועוקב אחר הפרוטגוניסט מייק, שמסתבך בעולם של פשע מאורגן.

המשחק בנוי בסגנון דומה למשחקים Grand Theft Auto 1 ו-Grand Theft Auto 2, כאשר הוא מוצג מזווית עילית. במשחק אין קטעי אנימציה. במקום קטעי אנימציה בין המשימות מופיע דיאלוג עם טקסט בלבד ובלי מדבבים עם תמונות מצוירות של הדמויות ומנגינת רקע.

המשחק אינו כולל תחנות רדיו כמו שאר משחקי Grand Theft Auto. בכל מכונית יש מנגינה קבועה שחוזרת על עצמה ולא ניתנת לשינוי. עם זאת, ניתן לראות שלטי חוצות של תחנות הרדיו שקיימות ב-GTA 3 ברחבי ליברטי סיטי ב-GTA Advance.

==קישורים חיצוניים==

* 

קטגוריה:Grand Theft Auto
קטגוריה:משחקי וידאו משנת 2004
קטגוריה:משחקי גיים בוי אדוונס
קטגוריה:משחקי עולם פתוח ממוחשבים
קטגוריה:משחקי פעולה-הרפתקאות
קטגוריה:משחקים דמויי GTA
קטגוריה:משחקי וידאו שפותחו בארצות הברית
פארק תעשייה צבאים

פארק תעשייה צבאים הוא פארק תעשייה משותף של מועצה אזורית עמק המעיינות והעיר בית שאן, אשר הוקם בשנת 1997 וממוקם בסמוך לכביש 71 ולתחנת הרכבת בית שאן. בפארק פועלים כמספר מפעלים על שטח של מאות דונמים, ובהם מפעלים לייצור פלסטיק, מכונות ובטון. האזור מוגדר כאזור עדיפות לאומית. מנהל הפארק הוא עזרא שמיר.

בינואר 2019 פורסם כי בפארק עתידים לקום כ-48 מפעלים נוספים על אלו הקיימים.

== קישורים חיצוניים ==
* 

== הערות שוליים ==

קטגוריה:ישראל: אזורי תעשייה
קטגוריה:מועצה אזורית עמק המעיינות
קטגוריה:בית שאן: כלכלה
סוזן ויילד

סוזן אליס ויילד (באנגלית: Susan Ellis Wild; נולדה ב-7 ביוני 1957) היא פוליטיקאית אמריקאית, המכהנת כחברת בית הנבחרים של ארצות הברית מטעם קהיליית פנסילבניה. היא חברת בית הנבחרים מאז שלהי נובמבר 2018, ותחילה ייצגה את מחוז הקונגרס ה-15 של פנסילבניה מאז ועד התכנסות הקונגרס ה-116 של ארצות הברית, אז החלה לייצג את מחוז הקונגרס השביעי.

== ביוגרפיה ==
ויילד נולדה בראשית יוני 1957, בתם של נורמן לית' וסוזן סטימוס אליס. אמה הייתה עיתונאי, בעוד אביה שירת בחיל האוויר של ארצות הברית במהלך מלחמת העולם השנייה ובמלחמת קוריאה. היא נולדה בבסיס חיל האוויר האמריקאי בוויסבאדן ששכן אז בגרמניה המערבית, בשעה שאביה הוצב שם במסגרת שירותו הצבאי. בצעירותה התגוררה בצרפת, בקליפורניה, בניו מקסיקו ובוושינגטון הבירה. בבחירות לנשיאות ארצות הברית 1976 התנדבה ויילד במטה הבחירות של ג'ימי קרטר. בשנת 1978 השלימה לימודי תואר ראשון באמריקן יוניברסיטי. לוויילד תואר שני במשפטים מבית הספר למשפטים של אוניברסיטת ג'ורג' וושינגטון, שם סיימה את לימודיה ב-1982.

ב-1999 הייתה ויילד שותפה במשרד עורכי הדין "גרוס מקגינלי" (Gross McGinley). בשנת 2013 התמודדה לנציבות מחוז ליהיי, אם כי הפסידה בבחירות הכלליות, אך ב-7 בינואר 2015 החלה לכהן כפרקליטה הראשונה של עיריית אלנטאון. ב-31 בדצמבר 2017 התפטרה ויילד מתפקידה זה כדי להתמודד אל בית הנבחרים של ארצות הברית במחוז הקונגרס ה-15 של פנסילבניה, כדי להחליף את נציג המחוז צ'ארלי דנט שפרש מהחיים הפוליטיים לקראת בחירות 2018. היא זכתה בבחירות המקדימות של המפלגה הדמוקרטית וניצבה בפני ראש מחוז ליהיי, מרטי נות'שטיין, במהלך יום בחירות אמצע הכהונה. היא גברה עליו ברוב של 53.4% מקולות הבוחרים.

באותו היום התמודדה ויילד במקביל בבחירות מיוחדות למילוי מקומו של דנט, אשר התפטר בחודש מאי, לכן הושבעה כבר ב-27 בנובמבר 2018, ימיו האחרונים של הקונגרס ה-115 של ארצות הברית. בכך צברה ותק של חודשיים משאר עמיתיה שנבחרו בבחירות 2018. עם השבעתה לתפקיד, הפכה ויילד לדמוקרטית הראשונה שייצגה את עמק ליהי מאז 1999. בבחירות אלה נמנתה בין ארבע הנשים שנבחרו לקנוגרס מפנסילבניה, לצד מרי גיי סקנלון, מדליין דין וכריסי הולאהן. ויילד היא מבקרת חריפה של נשיא ברזיל ז'איר בולסונארו, והאשימה אותו כבעל דעות "ימניות קיצוניות, מיזוגניות, קסנופובית והומופוביות".

== קישורים חיצוניים ==

* 

* 

== הערות שוליים ==

קטגוריה:בוגרות אמריקן יוניברסיטי
קטגוריה:בוגרי אמריקן יוניברסיטי
קטגוריה:בוגרות בית הספר למשפטים באוניברסיטת ג'ורג' וושינגטון
קטגוריה:בוגרי בית הספר למשפטים באוניברסיטת ג'ורג' וושינגטון
קטגוריה:יהודיות חברות בית הנבחרים של ארצות הברית
קטגוריה:חברות בית הנבחרים של ארצות הברית מטעם המפלגה הדמוקרטית
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברות בית הנבחרים של ארצות הברית מפנסילבניה
קטגוריה:חברי בית הנבחרים של ארצות הברית מפנסילבניה
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:אמריקאיות שנולדו ב-1957
קטגוריה:אמריקאים שנולדו ב-1957
טום מרסייה

טום מרסייה (נולד ב-30 בנובמבר 1993) הוא שחקן קולנוע ישראלי, מוכר בעיקר בשל תפקידו בסרט הקולנוע "מילים נרדפות".

==ביוגרפיה==
מרסייה נולד ב-30 בנובמבר 1993 בתל אביב, בנם של היהלומנית והדוגמנית רונית זילברשטיין ומישל מרסייה, מעצב שיער ויזם. 
בוגר מגמת תיאטרון של תיכון חדש הרצליה ולימודי משחק בבסטודיו למשחק יורם לוינשטיין שבעירו.<ref></ref> במסגרת לימודיו שיחק במחזות "פדרה מאוהבת" ו"אגדות מיערות וינה". 

הופעת הבכורה הקולנועית שלו הייתה בשנת 2019 עם התפקיד הראשי בסרט הקולנוע "מילים נרדפות". בבימויו של הבמאי הישראלי נדב לפיד, שגילה אותו כתלמיד תיאטרון. בסרטו החצי-אוטוביוגרפי של לפיד הוא מגלם את יואב, צעיר ישראלי שהגיע זה עתה לפריז עם ציפיות גבוהות והוא מנסה להיפטר מהלאומיות שלו בהקדם האפשרי.<ref>[https://www.radioeins.de/programm/sendungen/berlinale/berlinale_nighttalk/Synonymes.html Synonyms.] In: radioeins.de. Abgerufen am 15. Februar 2019.</ref><ref>Jay Weissberg: [https://variety.com/2019/film/reviews/synonyms-review-nadav-lapid-1203139014/ Berlin Film Review: 'Synonyms'.] In: Variety, 13. Februar 2019.</ref> יואב זונח לחלוטין את העברית, את ההיסטוריה של מולדתו ומנתק כל קשר עם משפחתו בישראל. בדומה לדמותו הקולנועית, מרסייה לימד את עצמו צרפתית, עבר לפריז וניתק כל קשר עם ישראל לקראת צילומי הסרט.<ref>Presseheft zum Film Synonyms, S. 7 (PDF-Datei, 453 KB).</ref> הופעתו בסרט זה זיכתה אותו במועמדות לפרס אופיר בקטגוריית השחקן הראשי הטוב ביותר<ref></ref> ולפרס לומייר בקטגוריית השחקן המבטיח ביותר.<ref></ref>

בשנת 2020 מרסייה הופיע בסדרת הטלוויזיה "" של HBO בתפקיד ג'ונתן.

בשנת 2023 שיחק לצד רומן דוריס בסרט ההרפתקאות הצרפתי "ממלכת החיות" <small>(אנ')</small> שביים תומא קאייה <small>(אנ').</small>

==חיים אישיים==
מרסייה גדל בהרצליה והוא מתגורר בפריז מאז 2018.

==פילמוגרפיה==

=== קולנוע ===
{| class="wikitable"
|+
!שנה
!סרט
!תפקיד
!הערוות
|-
|2019
|מילים נרדפות
|יואב
|
|-
|2022
|My Night
|אלכס
|
|-
| rowspan="2" |2023
|החיה שבג'ונגל <small>(אנ')</small> 
|ג'ון מרצ'ר
|
|-
|ממלכת החיות <small>(אנ')</small> 
|פיקס
|
|-
|TBA
|Darkest Miriam
|ג'נקו
|
|}

=== טלוויזיה ===
{| class="wikitable"
|+
!שנה
!סדרה
!תפקיד
!הערות
|-
|2020
|אנחנו מי שאנחנו <small>(אנ')</small> 
|ג'ונתן קריצ'בסקי
|6 פרקים
|-
|2021
|La Corde
|ג'וזף
|3 פרקים
|}
*

==קישורים חיצוניים==

==הערות שוליים==

קטגוריה:שחקני קולנוע וטלוויזיה ישראלים
קטגוריה:בוגרי תיכון היובל (הרצליה)
קטגוריה:בוגרי סל"ה - הסטודיו לאמנויות התיאטרון מיסודו של יורם לוינשטיין
קטגוריה:ישראלים שנולדו ב-1993
סיטרואן קסארה WRC

סיטרואן קסארה WRC היא מכונית מרוצי ראלי, שנבנתה על ידי סיטרואן להתמודדות באליפות העולם בראלי. המכונית מבוססת על דגם הסיטרואן קסארה. המכונית הוצגה לראשונה בעונת 2001. סבסטיאן לב זכה עם הקסארה בשלוש האליפויות הראשונות שלו. סטירואן זכתה עם המכונית שלוש פעמים באליפות היצרנים.

ב-58 מרוצים בהם השתתפה הקסארה היא ניצחה 32 פעמים והגיעה לפודיום 78 פעמים.

==היסטוריית תחרויות==
===אליפות העולם בראלי===
קסארה WRC מבוססת על דגם ההאצב'ק של סיטרואן קסארה, אף על פי שהדימון ביניהם נמצא במראה החיצוני בלבד. בעונת 1999 השתתפה באליפות סיטרואן קסארה סדרתית שעברה התאמות. המכונית רשמה ניצחונות בראלי קטלוניה ובצרפת. בשנת 2001 קטגוריית המכוניות המותאמות (Kit Car) הוצאה מחוץ לאליפות והוחלפה בקטגוריות הסופר 1,600 וסופר 2,000. סיטרואן הציגה את דגם הקסארה WRC שהתחרה בקטגוריה הבכירה.

חסוס פוראס ניצח את ראלי צרפת בעונת 2001 והשיג את ניצחון הבכורה למכונית. סבסטיאן לב ניצח את ראלי מונטה קרלו בעונת 2002, אך לאחר מכן נפסל בשל החלפת צמיגים אסורה. את ניצחון הבכורה עם המכונית השיג בראלי גרמניה.

בעונת 2003 הקסארה הייתה יותר תחרותית. בראלי בריטניה, מרוץ סיום העונה, ריצ'רד ברנס שהוביל את המרוץ, נאלץ לפרוש. לב עשה כמה טעויות במקטע האחרון ופספס הזדמנות לנצח את המרוץ. הניצחון היה מקנה לו את תואר האליפות, אותו הפסיד בפער של נקודה אחת לפטר סולברג. למרות ההפסד סיטרואן זכתה באליפות היצרנים.

לב זכה בשלוש אליפויות רצופות בין השנים 2004-2006 וסיטרואן זכתה שלוש פעמים באליפות היצרנים (2003-2005). מלבד לב ופוראס, גם קרלוס סאינס ופרנסואה דובאל השיגו ניצחונות עם המכונית.

בשנת 2007 הוחלפה הקסארה בדגם הC4 WRC. קבוצות פרטיות המשיכו לעשות שימוש במכונית גם בשנים הבאות. פטר סולברג התחרה עם הקסארה במרבית עונת 2009, כחלק מקבוצה פרטית הנושאת את שמו.

===ראלי-קרוס===
קנת' הנסן זכה בשישה תוארי אליפות רצופים באליפות אירופה בראלי-קרוס (2000–2005) כשהוא מתחרה בסיטרואן קסארה.

בספטמבר 2004, נביל קארים, התחרה עם הקסארה WRC במרוץ שהתקיים בצרפת כחלק מאליפות העולם בראלי-קרוס. הוא סיים את מקצי הדירוג במקום ה-34 מתוך 37 נהגים ולא עלה לחצי הגמר. בהמשך החליף את המכונית לדגם ה-DS3 עימו התחרה בעונת 2005. הייתה זאת ההופעה היחידה של הקסארה באליפות העולם בראלי-קרוס.

==קישורים חיצוניים==

* 

==הערות שוליים==

קטגוריה:אליפות העולם בראלי: מכוניות
קסארה
שיגולה רקורדס

שיגולה רקורדס היא חברת תקליטים ישראלית, שהוקמה על ידי הראפרים והמפיקים מיכאל כהן ומיכאל מושונוב מצמד ההיפ הופ כהן@מושון והתקליטן והמפיק די ג'יי מש, וכיום מורצת על ידי מיכאל כהן ודי ג׳יי מש. החברה עוסקת בעיקר במוזיקת היפ הופ ופועלת תחת חסותה של הליקון.

== רקע ==
בראיון למאקו, הצהירו כהן@מושון על שיגולה רקורדס כי "זו הדרך שלנו לקדם גם את המוזיקה שלנו אבל גם כל מיני אמנים שאנחנו מאמינים בהם. לאורך השנים נהיינו מעורבים בהמון פרויקטים ורצינו לאחד את זה למקום אחד - כך נולד למעשה הלייבל".

משמעות השם ״שיגולה״ נשארת חסויה וחבריה מסרבים להסביר את משמעותו.<ref></ref>

==היסטוריה==
החברה הוקמה בשנת 2017 על ידי מיכאל כהן ומיכאל מושונוב מצמד ההיפ הופ כהן@מושון ותקליטנם די ג'יי מש. האלבום הראשון שיצא בלייבל הוא אלבום הבכורה של די ג'יי מש, "מחט על תקליט", שיצא בנובמבר 2017 וכלל הופעות אורח של רביד פלוטניק, איתי לוקץ', כהן@מושון, אורטגה, מיכאל סוויסה, עדן דרסו, אייטולה ועוד, כשני האחרונים הוחתמו לימים בלייבל. השיר "יהיה מה שיהיה" מתוך האלבום, בשיתופם של כהן@מושון ועדן דרסו, נוצר לאחר שדי ג'יי מש יצר קשר עם דרסו באמצעות פייסבוק, לאחר שהאזין לקטע ראפ שהעלתה, והחליט לשתף אותה באלבומו ולהחתים אותה בלייבל, ובשנת 2018, הוציאו השניים אלבום משותף, שנקרא "כתר שקוף". האלבומים הבאים שהוציא הלייבל זכו להצלחה ושבחים ממבקרי המוזיקה.

בשנת 2021 הוציא הלייבל את מיקסטייפ הבכורה שלו, הנקרא "שיגסטייפ", המכיל שירים בביצוע אמני הלייבל, ומתארחים בו גם ישי סוויסה ומיכאל סוויסה.

==אמנים==
===אמנים בהווה===
* אייטולה
*די ג'יי מש
*עדן דרסו
*מיכאל כהן
*אורי שוחט
*סלימפים

===אמנים בעבר===
*וייב איש
*כהן@מושון

==דיסקוגרפיה==
=== אלבומי אולפן ===
* די ג'יי מש - מחט על תקליט (2017)
* עדן דרסו ודי ג'יי מש - כתר שקוף (2018)
* וייב איש - העלייה (2020)
*כהן - מה שאפשר עם מה שנשאר (2021)
*אורי שוחט - שוחטודה (2022)
*עדן דרסו - משולש קדוש (2022)
*די ג'יי מש - יותר מזל משכל (2023)
*סלימפים - לופ הסבל האינסופי (2023)
*מאור כהן ודי ג'יי מש - על הדשא (2023)
*כהן - הביתה (2024)

=== מיקסטייפים ===
* שיגולה - שיגסטייפ (2021)
*וייב איש וצוקוש - תזמון מושלם (2021)

=== מיני-אלבומים ===
*כהן - חצי אפוי (2018)
* כהן ומיכאל סוויסה - גלישה בסתר (2019)
*אמ.סי חי ודי ג'יי מש - חי וקיים (2021)
*אורי שוחט - זה מרגיש טוב (2023)

==קישורים חיצוניים==

* 
* 

==הערות שוליים==

קטגוריה:חברות תקליטים ישראליות
קטגוריה:היפ הופ ישראלי
קטגוריה:היפ הופ: חברות תקליטים
אלפרד רתל

אלפרד רתל (בגרמנית:Alfred Rethel; 15 במאי 1816 – 1 בדצמבר 1859) היה צייר גרמני, שעסק בהמחשת אירועים היסטוריים.<ref></ref>

== ביוגרפיה ==
רתל נולד באאכן בשנת 1816. הוא גילה עניין באמנות עוד בילדותו, ובגיל שלוש עשרה ביצע רישום שהבטיח את קבלתו לאקדמיה של דיסלדורף. כאן למד במשך כמה שנים, והפיק, בין השאר, דמות של בוניפציוס הקדוש, שמשך תשומת לב רבה.

בגיל עשרים עבר רתל לפרנקפורט, ונבחר לקשט את קירות האולם הקיסרי ברומר בציורי פרסקו של דמויות גברים מפורסמים. באותה תקופה הוא הפיק סדרת עיצובים הממחישים את תולדות הברית הישנה. ארבע שנים מאוחר יותר, רתל היה המתחרה שזכה בעבודת קישוט בית המועצה המשוחזר של עיר הולדתו עם ציורי קיר המתארים אירועים בולטים בקריירה של קרל הגדול, אך ביצוע עבודות אלה התעכב כשש שנים. בינתיים עסק רתל בהפקת תמונות, ציורים ורישומים. בשנת 1842 הוא החל בסדרה גדולה של עיצובים העוסקים בחציית האלפים על ידי חניבעל, בה מתגלה לראשונה סגנונו המיוחד שמאפיין את אמנותו המאוחרת.<ref>Chisholm, Hugh, ed. (1911). "Rethel, Alfred". Encyclopædia Britannica. 23 (11th ed.). Cambridge University Press. p. 202.</ref>

בשנת 1844 ביקר רתל ברומא, וביצע יחד עם נושאים אחרים פיסת מזבח לאחת מהכנסיות. בשנת 1846 שב לאאכן והחל את ציורי הקיר שלו על קרל הגדול. אלא שמחלת הנפש, המיוחסת, כך מאמינים, לתאונה שעבר בילדותו, החלה להתבטא. בזמן שהוא התנדנד בין שיגעון לשפיות, רתל הפיק כמה מהיצירות הבולטות, האינדיבידואליות והמרשימות ביותר שלו.

הוא צייר את נמסיס רודף אחר רוצח על פני נוף שטוח. גופה שחוטה שוכבת על האדמה, ואילו מלפנים נמצא המתנקש שמסתתר בחשכה, ומעל מרחף מלאך הנקמה. התמונה, כך מספר הסיפור, זכתה בהגרלה בפרנקפורט על ידי איש בדרגה גבוהה, שהיה אשם בפשע שלא התגלה.

עיצוב נוסף שביצע רתל היה "נקמת המוות", שלד המופיע בכדור ונשען בעדינות על שתי עצמות אנושיות. הציור תיאר את זכר חבריו האמנים והפר את חלומותיהם. בנוסף הוא הפיק את העיצוב "מות החבר". רתל ביצע גם סדרת רישומים עוצמתית בשם "ריקוד המוות" שביטאו את המרד הבלגי בשנת 1848. הציורים התבססו על ידי עיצובים שבוצעו בטכניקה שנוצרה על ידי אלברכט דירר, ומושפעת על ידי דמיונו המעוות, הדומה לזה של המאסטר שרתל הכיר.

אלפרד רתל נפטר ב־1 בדצמבר 1859, בגיל 43 בדיסלדורף מהשפעות של מחלת הנפש. בשנותיו האחרונות אחיו אוטו רתל (1822–1892) טיפל בו, בנוסף לאשתו הצעירה מארי גרהל, בתו של אוגוסט גרהל, ובתם אלזה זון-רתל.

== גלריה ==
 <gallery mode="packed" heights="170px">
File:1849 Rethel Allegorie anagoria.JPG|אלגוריה
File:Alfred Rethel 001.jpg|המפעל
File:Alfred Rethel 002.jpg|נמסיס
File:Rethel Bonifatius.jpg|בוניפציוס
File:Alfred Rethel - Porträt der Mutter des Künstlers - Google Art Project.jpg|אימו של האמן
File:Alfred Rethel Hannibalszug 1.jpg|חניבעל באלפים
File:Death as a friend. Wood-engraving by J. Jungtow after Alfred Wellcome V0042237.jpg|מוות כחבר
File:Josef Kehren Kroenung Karl der Grosse.jpg|הכתרת קרל הגדול
File:RethelTotentanz.jpg|ריקוד המוות
</gallery>

== קישורים חיצוניים ==

* 

== הערות שוליים ==

קטגוריה:ציירים גרמנים
קטגוריה:גרמנים שנולדו ב-1816
קטגוריה:גרמנים שנפטרו ב-1859